Katrín Jakobsdóttir forsætisráðherra prófaði í dag að brjóta ís af Dalvíkurlínu . Hún segir ljóst að tjónið á Norðurlandi sé mikið . Stöð 2 Ráðherrar segja ljóst að tjónið á Norðurlandi sé mikið eftir veðurofsann og ljóst er að forgangsraða þarf í kerfinu svo þjóðaröryggi vegi þyngra en hagsmunir fárra . Katrín Jakobsdóttir forsætisráðherra , Sigurður Ingi Jóhannsson , samgöngu - og sveitarstjórnarráðherra , Áslaug Arna Sigurbjörnsdóttir dómsmálaráðherra , Kristján Þór Júlíusson sjávarútvegsráðherra og Þórdís Kolbrún Reykfjörð Gylfadóttir , iðnaðar - og viðskiptaráðherra , kynntu sér aðstæður á svæðinu í dag . Stöðufundur haldinn með ráðherrum Bæjarstjórn Dalvíkur hélt stöðufund með ráðherrunum fimm í dag . Þar greindi bæjarstjórinn ráðherrunum frá því að öll fjarskipti hafi verið úti á meðan óveðrinu stóð , þar á meðal útvarpsútsendingar . Því næst var haldið í varðskipið Þór sem liggur niður við bryggju í Dalvíkurhöfn og mun skaffa bænum rafmagn næstu daga á meðan viðgerðum á Dalvíkurlínu standa yfir . Þar var áhöfn skipsins og ríkisstjórninni þakkað fyrir . „ Við erum ákveðinn forréttindahópur í þjóðfélaginu núna bara fyrir að fá að hafa þetta hérna því að það eru mörg svæði sem myndu þiggja það á þessari stundu , “ sagði Katrín Sigurjónsdóttir , sveitarstjóri Dalvíkurbyggðar um borð í Þór . Að því loknu skoðuðu ráðherrarnir skemmdirnar á Dalvíkurlínu og tóku þátt í að berja ísinn af línunni . Segir rafmagnsleysið hafa ógnað þjóðaröryggi Rafmagnsleysi á Norðurlandi er sagt hafa ógnað þjóðaröryggi og hefur verið kvartað yfir því hve langan tíma það tekur að koma úrbótum í gegnum kerfið . Samgönguráðherra segir ljóst að þjóðaröryggi þurfi að vega þyngra í því ferli . „ Það getur ekki vegið þyngra , sjónmengun hjá einhverjum einstaklingum en líf og öryggi samborgara þeirra . Við þurfum að hafa einhverja ferla til að geta lagt aðalvegina og aðalflutningslínurnar , þannig er það á Norðurlöndunum og þannig þurfum við að hafa það á Íslandi líka , “ sagði Sigurður Ingi . Forsætisráðherra segir ljóst að tjónið sé mikið . „ Það var ákveðið í morgun að setja á laggirnar viðbragðshóp eða átakshóp stjórnvalda , fimm ráðuneyta , þar sem á að fara yfir þessa innviði okkar , af því auðvitað er þetta svakalegt ástand fyrir íbúa . Þetta er mjög þung staða fyrir íbúa á þessu svæði þar sem við erum bæði með umfangsmesta rafmagnsleysi á síðari tímum og mest langvarandi rafmagnsleysi . Við þurfum auðvitað að fara yfir þessa innviði og hvernig við þurfum að forgangsraða aðgerðum til að treysta það , “ sagði Katrín Jakobsdóttir . Langvarandi og víðtækt rafmagnsleysi sem hlaust af óveðrinu dagana 11. og 12. desember höfðu mikil efnahagsleg og samfélagsleg áhrif á landsmenn , sérstaklega á landinu norðanverðu .